CELEX: 62013TN0706
Language: el
Date: 2013-12-24 00:00:00
Title: Υπόθεση T-706/13: Προσφυγή της 24ης Δεκεμβρίου 2013 — TUI Deutschland κατά ΓΕΕΑ — Infinity Real Estate & Project Development (Sensimar)

1.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/14
            
         Προσφυγή της 24ης Δεκεμβρίου 2013 — TUI Deutschland κατά ΓΕΕΑ — Infinity Real Estate & Project Development (Sensimar)
   (Υπόθεση T-706/13)
   2014/C 61/25
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: TUI Deutschland GmbH (Αννόβερο, Γερμανία) (εκπρόσωπος: D. von Schultz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Infinity Real Estate & Project Development GmbH (Rantum/Sylt, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 17ης Οκτωβρίου 2013 στην υπόθεση R 1476/2012-1,
            
         
               —
            
            
               να απορρίψει την ανακοπή κατά της υπ’ αριθ. 7 212 889 αιτήσεως καταχωρίσεως κοινοτικού σήματος της προσφεύγουσας.
            
         
               —
            
            
               να υποχρεώσει το καθού να φέρει τα έξοδα της διαδικασίας ανακοπής, της διαδικασίας της προσφυγής και της εκδικάσεως της προσφυγής ακυρώσεως.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το λεκτικό σήμα «Sensimar» για προϊόντα και υπηρεσίες των κλάσεων 16, 25, 35 και 44 — Αριθμός αιτήσεως καταχωρίσεως κοινοτικού σήματος 7 212 889
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Infinity Real Estate & Project Development GmbH
   
      Αντιταχθέν σήμα ή σημείο: Εθνικό λεκτικό σήμα «SANSIBAR» για προϊόντα και υπηρεσίες των κλάσεων 16, 25, 35 και 44
   
      Απόφαση του τμήματος ανακοπών: Δεκτή η ανακοπή
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση των άρθρων 53, παράγραφος 1, στοιχείο α', σε συνδυασμό με τις διατάξεις του άρθρου 8, παράγραφος 2, και 8, παράγραφος 1, στοιχείο β', του κανονισμού 207/2009